Purwati

Dr. **Purwati**, dr., Sp.PD, KPTI, FINASIM (lahèr 1972 è Jombang, Jhâbâ Tèmor) iyâ arèya dokter ahli penyaket ḍâlem konsultan tropik sè èghâdhui penelitian bân terapi bidang stem cell, gen, bân rekayasa protein ka'angghuy cem-macem penyaket. Samangken, Purwanti ajabat menangka Kepala Pusat Penelitian bân Pengembangan Stem Cell (P3SP) Universitas Airlangga (Unair). Purwati jughân aropa’aghi pendiri Klinik Jakarta, RS Toto Tentrem, Laboratorium Pengolahan Sel Punca Asia Stem Cell Center.

Purwati nerosaghi pendidikan S-1, dokter, spesialis, sampe' S-3 è Fakultas Kedokteran (FK) Unair. Mènangka dosen, Purwanti ngâjhâr è Fakultas Vokasi Unair bân Sekolah Tinggi Intelijen Negara (STIN). Ḍâri 2008, Purwanti aktif alako amanfaadhi stem cell ḍâlem terapi medis sampe’ ollè rekor menangka Hak Kekayaan Intelektual (HKI) palèng banyyak è bidang *stem cell* ḍâri Museum Rekor Inḍonèsia (MURI).

## Pandidighân bân kalakoan
Purwati asakola SD sampe SMP è Jombang. Purwanti olle gelar dokter ḍâri FK Unair è taon 1998. Dhâ’-adhâ’an, Purwanti sebagai dokter umum setaon è RS Siti Aminah Sorbhâjâ. E taon 1999 sampe 2002, Purwanti dhâddhi dokter PTT è Puskesmas Ngoro Mojokerto. È taon 2003, Purwanti noro’ PPDS I di Departemen elmo Penyaket Ḍâlem RSUD Soetomo bân lulus è taon 2008. Samarena jiya, Purwanti toman dhâddhi staf Divisi Tropik RSUD Soetomo.

Menangka dosen, Purwati ngâjhâr è Program Studi Teknologi Laboratorium Medis Fakultas Vokasi Unair. Purwantu jughân dhâddhi adjunct associate professor Departemen Bioteknologi Asia University, Taiwan. È skala nasional, Purwanti aropa’aghi Bâkkel Ketua Komite Pengembangan Sel Punca bân Sel Kementerian Kesehatan.

Pan-bârâmpan organisasi sè èghâbây iyâ arèya Ikatan Dokter Inḍonèsia (IDI), Perhimpunan Ahli Penyakit Ḍâlem Inḍonèsia (PAPDI), Asosiasi Sel Punca Inḍonèsia (ASPI), Perhimpunan Dokter Rekayasa Jaringan bân Terapi Sel Inḍonèsia (REJASELINDO), Perhimpunan Ahli Peneliti Tropik Infeksi Inḍonèsia (PETRI), bân Perhimpunan Micrologi Inḍonèsia (PMIER).

## Kèpra
Sejak 2008, Purwati molaè fokus neliti s*tem cell* bân manfaat ḍâlem terapi medis. Pengembangan riset *stem cell* sè è kalako ampon ollè bunga inovasi sè akaolle. Pan-berempan è antarana iyâ arèya sel induk ka’angghuy terapi diabetes melitus tipe 2, terapi panyaket saraf (cerebral palsy, parkinson, bân stroke), pole imunoterapi ka’angghuy penyakit autoimun bân kanker. Purwanti jhughân aghâbây inovasi produk regenerasi kulit lebhât proses sel induk metabolit kalabân aghuna’aghi limbah hasèl *stem cell* sè ampom èkultur ḍâri medium kultur sel, sè bisa nimbulaghi *growth factor* ka’angghuy maelang penuaan kole’ muwah.

Mènangka ahli è bidang *stem cell*, Purwati è kepertajhâh dhâddhi Kepala Pusat Penelitian bân Pengembangan Stem Cell (P3SP) Unair. Purwanti adhâddhiaghi mitra bisnis BUMN ka’angghuy ngaolle hilirisasi produk *stem cell* ka’angghuy anti-aging bân terapi medis. P3SP jhughân mabâdâ Teaching Industry Stem Cell ban Metabolit Stem Cell sè èresmiaghi Menteri Riset Teknologi bân Pendidikan Tinggi Mohamad Nasir, 11 Juli 2018. È 9 Ḍèsèmber 2022, P3SP ollè paparèng Inḍonèsia Halal Industry Awards (IHYA 2022) sè èpabâdâ Kamentrian Pandidighân mènangka Top 3 Academic Achievement on Halal Innovation.

Pan-brempan riset Purwanti akaè' sarèng *stem cell* ampon èterbitaghi è bhân-sabbhân jurnal nasional sè èakreditasi bân jurnal internasional sè areputasi bân èsajiaghi è pan-bârâmpan rapat ilmiah nasional bân internasional. È taon 2011 èpon narèma penghargaan mènangka The First Winner of Free Paper Presentation Kategori Riset ḍâlem Kongres Nasional Peneliti Penyakit Tropik bân Infeksi Inḍonèsia (Petri) è Semarang. È taon 2019, nyamana tamaso' dhâftar "Ilmuwan Ngodâ Inḍonèsia" sè èrilis sarèng Kementerian Penelitian, Teknologi bân Pendidikan Tinggi. Taon 2018 kantos 2019 panèka taon sè produktif ghâbây penelitian *stem cell*. È bâkto jârèya, èpon èkaolle sajumlah hak cipta bân paten, sè aropa'aghi empa' paten mandiri, sèttong paten bersama, sèttong paten sèderhana, bân tello' hak cipta mandiri. È taon 2022, èpon mennang rekor narèma IPR sè palèng bânnya' è bidang *stem cell* ḍâri MURI. MURI ngoca'aghi hasèl penelitian *stem cell* dokter Purwati ampon mokka' bhâkâl ḍâteng elmo kedokteran è Inḍonèsia. 

È bâkto pandemi Covid-19, Purwati terlibat ḍâlem penelitian rejimen obat kombinasi bân jenis *stem cell* ka'angghuy aghâncangaghi penanganan Covid-19. Timna berhasil aghâbây duwâ' macem *stem cell* sè èangghep bisa matè'è pertumbuhan virus SARS-CoV-2 sè aghâbây Covid-19 80 kantos 90 persen.

## Sombher